***Projekt ACES***

V tomto školskom roku 2015/2016 sa naše gymnázium stalo neoddeliteľnou súčasťou projektu ACES- Academy of Central European Schools. Projekt vznikol v r. 2006 a odvtedy sa stal jedným z najväčších medzinárodných projektov v strednej a juhovýchodnej Európe, podporujúcich komunikáciu a spoluprácu mladých ľudí. Slovensko je jednou z 15 krajín, ktoré môžu požiadať o účasť. Tento školský rok 2015/16 sa púchovské gymnázium stalo jednou zo 4 slovenských škôl participujúcich na danom projekte.

Témou na tento rok je pre všetky krajiny **EMBRACING SOLIDARITY, We dare, we care and we share...** , čo je skutočne vzhľadom na momentálne dianie v krajinách Európy témou číslo 1, nehovoriac o rôznych názoroch a postojoch ľudí k utečeneckej kríze. Avšak nie len utečenci, ale aj deti zo sociálne slabších skupín, mentálne či fyzicky postihnuté deti, chorí a starí ľudia, bezdomovci, národnostné menšiny a mnoho ďalších oblastí môže byť zahrnutých do tohto projektu.

Naša škola, spolu s maďarskými a bulharskými študentami spolupracuje na spoločnom projekte, ktorý sa nazýva **Multidisciplinary Approach to Solidarity**. Možnými partnermi v projektoch ACES sú: Albánsko, Bosna a Hercegovina, Bulharsko, Česká republika, Čierna Hora, Chorvátsko, Macedónsko, Maďarsko, Moldavsko, Kosovo, Rakúsko, Rumunsko, Srbsko, Slovensko a Slovinsko.

Realizátorom projektu v našom gymnáziu sú žiaci triedy kvinta.

Mgr. Janka Kováčová, učiteľka angličtiny